**Consimţământ Informat pentru tromboliza i.v.**

**în accidentul vascular cerebral acut ischemic**

**Stimată doamnă / Stimate domnule,**

Faptul că în aceste momente citiţi acest document medical informativ însemnă că dumneavoastră sau o rudă apropiată aţi/a suferit un accident vascular cerebral ischemic, având drept consecinţe paralizia unei părţi a corpului, afectarea vorbirii, a echilibrului sau vederii. Accidentul vascular cerebral este cauzat de obstrucţia (astuparea) unei artere de la nivelul creierului de către un tromb (cheag de sânge), care împiedică circulaţia normală şi duce la leziuni definitive la nivelul creierului.

**Medicamentul** numit Alteplază (Actilyse) sau Tenecteplază (Metalyse) pe care urmează să îl primiţi poate ajuta la dizolvarea acestui cheag şi poate duce la restabilirea fluxului de sânge spre creier şi la ameliorarea semnelor neurologice. Se poate obţine o evoluţie mai rapidă spre ameliorare a paraliziei, tulburărilor de vorbire, sau altor semne şi sunt şanse mult mai mari de a scăpa fără sechele. Acest medicament nu este miraculos, administrarea sa nu garantează că pacientul va reveni sigur la starea anterioară accidentului vascular cerebral, dar reprezintă cea mai bună şansă posibil a fi încercată în momentul de faţă.

**Riscurile** administrarii tromboliticului i.v se referă la posibilitatea ca în **6-8%** din cazuri să apară sângerări secundare la nivelul creierului sau cu alte localizări. Dacă situaţia pacientului este foarte gravă de la început, riscul de deces este de 14 -18% (nu din cauza medicamentului, ci din cauza leziunii severe a creierului la sosirea la spital, fără acest medicament rata de decese fiind chiar mai mare). În unele cazuri grave acest tip de tratament reprezintă unica posibilitate ce se mai poate încerca pentru salvarea vieţii pacientului, cu orice risc, atunci când nu mai sunt alte soluţii.

**Indicaţiile şi contraindicaţiile** tratamentului ce urmează a fi efectuat sunt clare şi ele au fost verificate de către medicul neurolog prin investigaţiile care au fost efectuate (analize de sânge, tomografie cerebrală computerizată/imagistică prin rezonanță magnetică). Pentru a stabili cauza accidentului vascular vor fi efectuate şi alte investigaţii în zilele următoare.

Vă rugăm să întrebaţi medicii despre eventuale neclarităţi, dar vă rugăm să vă **hotărâţi rapid**, pentru că fiecare minut contează, evoluţia fiind cu atât mai bună cu cât tratamentul de revascularizare se efectuează mai precoce.

***Declarația pacientului/ membrilor familiei/ aparținătorilor***

**Sunt de acord cu efectuarea tratamentului de revascularizare prin tromboliză i.v**

D-ul/D-na ……………………………………………………………… cu BI/CI …………………………........

Mi-au fost oferite suficiente informații cu privire la tratamentul ce urmează a fi efectuat, fiindu-mi explicate riscurile, complicațiile și alternativele; am înțeles aceste riscuri și complicații și am avut suficient timp să mă gândesc la decizia mea. Sunt mulțumit/ă de explicațiile de mi-au fost oferite. Îmi dau consimțământul de a fi supus acestui tratament. Ofer acest consimțământ de formă liberă, fiind conștient/ă că îl pot retrage dacă așa voi considera oportun, fără ca acest lucru să aibă repercursiuni asupra calității actelor medicale ulterioare.

**Sunt de acord** /  **Nu sunt de acord** ca datele clinice, imagistice sau materialul biologic rezultat în urma acestei intervenții să fie utilizat în scop științific.

**Semnătura pacientului** …………………………………………………………….. Data ...................

**Semnătură membru familie/ aparținător** ………………………………... Data ...................

***Declarația medicului neurolog***

Dr. ……………………………………………………………. am informat pacientul și/sau familia acestuia cu privire la scopul tratamentului de revascularizare (tromboliză i.v ) și procedura tehnică a intervenției ce urmează a fi efectuate, explicându-le riscurile, beneficiile și alternativele posibile.

Semnătura medicului neurolog ……………………………………………………….

Data …………………………………………